Chris Elliott

Chris Elliott (* 31. Mai 1960 in New York City) is en US-amerikaanschen Comedian un Schauspeler. He is de Söhn vun den Komiker Bob Elliott.

 Leven un Wark 
Elliott is in de USA bekannt worrn, as he in de fröhen 1980er Johren in de Feernsehshow Late Night with David Letterman optreden is, woneem he bit 1990 en poor sünnerboren Rullen speelt un ok veel schreven hett. In de 1990er Johren  hett he denn sien egene Sitcom mit den Titel Get A Life maakt, in de he en dörtigjährigen Dagblatt-Utdräger speelt hett, de noch bi sien Öllern leevt. Sien wohren Vadder hett dorbi ok in de Reeg de Vadderrull speelt.

Vun 1994 an weer Elliott Dorsteller in de bekannten Comedy-Show Saturday Night Live. Dat glieke Johr harr he ok de Hööftrull in de Filmprodukschoon Cabin Boy kregen. Wieter weer he na 2000 ok in teihn Episoden vun de Sitcom Alle lieben Raymond to sehn un harr Gastrullen in verschedene annere Sitcom-Regen. Siet 2007 is he ok fakener wedder mit Optreden in de Late Show with David Letterman dorbi.

In Düütschland is Chris Elliott dorgegen vör allen dör sien Filmrullen bekannt, as to’n Bispeel in den Film Groundhog Day ut dat Johr 1993 oder in There’s Something About Mary vun 1998.

Privat is Elliott siet 1986 mit Paula Niedert verheiraat. Se hebbt tohopen twee Kinner.

 Filmografie (Utwahl) 
 Johr Titel Synchroonsnacker 1983 Lianna   1984 Hyperspacedt.: Gremlords   1982-85 Late Night with David Letterman   1986 Action Family, Feernsehn   1987 FDR: A One Man Show, Feernsehn   1989 The Abyssdt.: Abyss – Abgrund des Todes Ulrich Frank 1990-92 Get a Life, Feernsehreeg   1993 Groundhog Daydt.: …und täglich grüßt das Murmeltier Axel Malzacher 1993 CB4dt.: CB4 – Die Rapper aus L.A. Benjamin Völz 1994 Cabin Boydt.: Schiffsjunge Ahoi! Axel Malzacher 1994-95 Saturday Night Live, Feernsehreeg   1996 Kingpindt.: Kingpin – Zwei Trottel auf der Bowlingbahn Stefan Gossler 1998 There’s Something About Marydt.: Verrückt nach Mary Andreas Fröhlich 2000 Snowdaydt.: Schneefrei Kai Taschner 1999-2000 Dilbert, Feernsehreeg Stefan Krause 2000-01 Cursed, Feernsehreeg   2003-05 Everybody Loves Raymond, Feernsehreegdt.: Alle lieben Raymond Dennis Schmidt-Foß 2006 Scary Movie 4   2007 I’ll Believe You   2007-08 Late Show with David Letterman, Feernsehreeg   2008 Christmas Cottagedt.: Das Weihnachtshaus Sascha Draeger 2009 The Fish Tank, Feernsehn   2009 Dance Flickdt.: Dance Flick – Der allerletzte Tanzfilm Tobias Meister 2010 Speed-Dating   2009-14 How I Met Your Mother, Feernsehreeg Gudo Högel 2011-14 Eagleheart, Feernsehreeg   2014 The Rewritedt.: Wie schreibt man Liebe? Axel Malzacher 2016 Better Off Single   2017 Frat Star   2017 How to Get Girls   2018 Clara’s Ghost   2015-18 Schitt’s Creek, Feernsehreeg  

 Utteken 
För sien Wark weer Elliott bit hüüt (Stand: Januar 2012) twölf mol för Filmpriesen vörslahn, dorünner ok eenmol för de Goldene Himbeer. He is veermol mit den Primetime Emmy för sien Schrieven un Dorstellen in de Show Late Night with David Letterman in de 19080er Johren.

 Böker 
Elliott hett twee fikschonale Böker schreven. Daddy’s Boy is en Biografie över dat Opwassen mit en beropenen Vadder, wiel The Shroud of the Thwacker'' is en histoorschen Roman, de vun en Serienmöörder in New York City vun 1882 hannelt un den bekannten Jack the Ripper-Fall parodeert.

 Weblenken 

Kategorie:Börger von de USA
Kategorie:Mann
Kategorie:Schauspeler
Kategorie:Komiker
Kategorie:Boren 1960